Antunumàsia

L'antunumàsia è na fiura ritòrica ca sustituisci na palora o nu nomi cu na dinominazzioni ca li carattirizza.
L'antunumàsia si pò fari nta dui modi:
1) si pò sustituiri nu nomi propriu cu nu nomi comuni o na pirìfrasi. Pi d'asèmpiu:
 lu duci (anveci di Benito Mussolini); oppuri: 
 lu Führer (ô puostu di Adolf Hitler); ancora:
 El Che (anveci di Ernestu Guevara).
2) Si pò sustituiri o cuntrariu nu nomi comuni cu nu nomi propriu o na pirìfrasi. Pi d'asèmpiu:
 si n'erculi (pi diri ca unu è forti e veni da lu nomi di l'iroi mituloggicu); oppuri:
 c'è nu paparazzu (zoè nu giornalista, da lu nomi di lu futùgrafu di lu film "L'aruci vita" di Fillini).

L'antunumàsia havi valuri sulu rintra na ditirminata sucitati, unni si cundividunu ambienti e culturi quinni nun è univirsali picchì nta l'àutri paisi certi pirsunaggi e rifirenti nun sunu canusciuti.

Catigurìa:Ritòrica
Catigurìa:Linguìstica